|  |  |
| --- | --- |
| Numri i lëndës: | 2019:296933 |
| Datë: | 20.02.2020 |
| Numri i dokumentit:  | 00844106 |

**P. nr.144/20**

**NË EMËR TË POPULLIT**

GJYKATA THEMELORE NË PEJË D.P. , gjyqtari Sejdi Blakaj me sekretaren juridike Gjyljeta Çorkadiu në lëndën penale kundër të pandehurit A.O , sipas aktakuzës së PPTH në Pejë PP/II nr.3075/19 të dt.23.12.2019 për vepër penale : mbajtja në pronësi , kontroll , posedim ose posedim të paautorizuar të armëve nga neni 366 par 1 të KPRK-së, pas mbajtjes se seancës publike për shqyrtimin e marrëveshjes mbi pranimin e fajësisë, të mbajtur në pranin e të pandehurit A.O , mbrojtësit të tij av. Fatmir Ademaj nga Peja sipas detyrës dhe të prokurorit të shtetit Ardiana Veseli, me dt.19.2.2020 ka marrë dhe botërisht ka shpallë këtë:

**A K T GJ Y K I M**

**I pandehuri A. O i lindur me dt.... në I , me vendbanim në fsh. T Komuna e I , biri i D dhe nënës R e gjinisë M ,i njohur me dokument identifikues numër ..., ka të kryer shkollën e mesme , me profesion mekanik, i martuar baba i dy fëmije, i gjendjes së mesme ekonomike, kinse i pa dënuar më parë nga gjykata, shqiptar, shtetas i Republikës së Shqipërisë gjendet në liri .**

**ËSHTË FAJTOR**

Për shkak se:

 Në kohë të panjohur e në vazhdimësi gjerë me dt. 01.12.2019 rreth ortë[sy 16:15 minuta, në Pejë në rrugën ... , posedon armë në shkelje me ligjin për armë neni 5 par 1 dhe atë një arma e gjuetisë të llojit .. me numër serik ... , në atë mënyrë që , deri sa i pandehuri ishte me veturën e tij të tipit T me targa ... në vendin e lartcekur ndalohet nga patrulla policore të cilët gjatë kontrollit , pasi e pyesin a keni diçka ilegale me veti, i njëjti i’u dorëzon armën e lartcekur të cilën e posedonte pa lej

-me çka ka kryer vepër penale: mbajtja në pronësi , kontroll , posedim ose posedim të paautorizuar të armëve nga neni 366 par 1 të KPRK-së.

Prandaj gjykata të pandehurin konform nenit 38,3,40,42,43 nenit 69 dhe nenit 366 par 1 të KPRK-së.

**E GJYKON :**

Me dënim me gjobë në lartësi prej 1.000 euro , e të cilën gjobë i pandehuri është i obliguar ta paguaj në afat prej 3 muajsh , në rast të mospagimit gjoba në fjalë i zëvendësohet me dënim me burg duke llogaritur 20 € (njëzet) për 1 ( një) ditë burgu .

Obligohet i pandehuri që në emër të paushallit gjyqësorë të paguaj shumën prej 15 euro , kurse ne emër te taksës për mbrojtjen e viktimave të krimit shumën prej 30 euro - të gjitha këto 15 ditë pasi që aktgjykimi të merr formën e prerë.

Ndaj të pandehurit shqiptohet dënimi plotësues konfiskimi i një arma e gjuetisë të llojit ..., me numër serik ..., dhe urdhërohet shkatërrimi i tyre pas plotfuqishmërisë së aktgjykimit, numri i rastit në polici ... të dt.18.12.2019.

Shpenzime procedurale nuk ka pasur.

**A r s y e t i m**

Prokuroria Themelore në Pejë me dt.23.12.2019 kundër të pandehurit A.O ka ngritë aktakuzë PP/II nr.3075/19, për vepër penale : mbajtja në pronësi , kontroll , posedim ose posedim të paautorizuar të armëve nga neni 366 par 1 të KPRK-së, duke i propozuar gjykatës që pas përfundimit të shqyrtimit gjyqësorë të pandehurin ta shpallë fajtorë , ta dënoj sipas ligjit dhe ta obligoj në pagimin e shpenzimeve procedurale .

Bashkë me aktakuzën i ka dërguar gjykatës edhe njoftimin për marrëveshjen e lidhur për pranimin e fajësisë, në ç mënyrë është njoftuar gjykata për detalet dhe është lutur që të mbahet shqyrtimi gjyqësorë sa më shpejtë që është e mundur .

Në shqyrtimin gjyqësorë në të cilin kanë prezantuar i pandehuri A.O, mbrojtësi i tij av. Fatmir Ademaj dhe prokurorja e shtetit Ardiana Veseli është bërë e ditur përkatësisht është konfirmuar se : i pandehuri , mbrojtësi i tij dhe prokurori i shtetit me dt. 20.12.2019 kanë lidhë marrëveshje për pranimin e fajësisë dhe të njëjtën marrëveshje sërish e kanë konfirmuar edhe në shqyrtimin gjyqësor, dhe këtë marrëveshje gjyqtari e ka pranuar – i bindur thellë se marrëveshja e tillë është bërë konform dispozitave të Kodit të procedurës Penale dhe të Kodit Penal të Republikës së Kosovës .

Pasi që u aprovua përkatësisht u pranua marrëveshja mbi pranimin e fajësisë gjyqtari e konfirmoj edhe vendimin mbi masën ndëshkuese ashtu siç është precizuar edhe në marrëveshjen për pranimin e fajësisë

Vendimi mbi shpenzimet e procedurës penale është marrë konform nenit 450 të KPPRK-së

Vendimi obligimin e të pandehurit për taksat për programin e kompensimit të viktimave të krimit është marrë konform Ligjit nr. 05/L-036

Vendimi mbi konfiskimin e armës është marrë konform nenit 62 par 1.dhe 2 pika 2.7 . dhe neni 69 par 1 të KPRK-së.

Nga sa u tha më lartë konform nenit 365 të KPPRK-së u vendos si më lartë.

 Nga Gjykata Themelore në Pejë D.P. datë.19.2.2020.

Sekretarja juridike Gjyqtari

Gjyljeta Çorkadiu Sejdi Blakaj

KËSHILLA JURIDIKE

Kundër këtij aktgjykimi lejohet

Ankesa në afat prej 15 ditësh nga

Dita e marrjes , Gjykatës të Apelit në Prishtinë

E përmes kësaj Gjykate .